《和抱拙韵》
宋代·胡仲弓

关关鸠妇亦收声，天意犹悭一日晴。
槐绿尽供春昼梦，梅黄尚忆岁寒盟。
海边书托文鳞便，户外诗来喜鹊鸣。
千里宦情随处好，秋风何用记莼羹。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。